Komission asetus (EY) N:o 1021/95, annettu 5 päivänä toukokuuta 1995, yksityiskohtaisista säännöistä humalan varmentamisesta annetun asetuksen (ETY) N:o 890/78 muuttamisesta (ETA:n kannalta merkityksellinen teksti)



Virallinen lehti nro L 103 , 06/05/1995 s. 0020 - 0021



KOMISSION ASETUS (EY) N:o 1021/95, annettu 5 päivänä toukokuuta 1995, yksityiskohtaisista säännöistä humalan varmentamisesta annetun asetuksen (ETY) N:o 890/78 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (1), sellaisena kuin se on muutettuna Itävallan, Suomen ja Ruotsin liittymisasiakirjalla ja 22 päivänä joulukuuta 1994 annetulla asetuksella (EY) N:o 3290/94 (2), ja erityisesti sen 2 artiklan 5 kohdan, sekä katsoo, että Itävallan, Suomen ja Ruotsin liittymisen vuoksi olisi mukautettava komission asetusta (ETY) N:o 890/78 (3), sellaisena kuin se on viimeksi muutettuna asetuksella (EY) N:o 852/94 (4), ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 890/78 seuraavasti: 1. Korvataan 5 a artikla seuraavasti: "5 a artikla Viranomaisen, jolla on valtuudet varmentamiseen, on painettava asetuksen (ETY) N:o 1784/77 5 artiklassa tarkoitettuun todistukseen ainakin yksi seuraavista merkinnöistä: - Produit certifié - Règlement (CEE) n° 890/78, - Certificeret produkt - Forordning (EØF) nr. 890/78, - Zertifiziertes Erzeugnis - Verordnung (EWG) Nr. 890/78, - ÐéóôïðïéçìÝíï ðñïúüí - Êáíïíéóìüò (ÅÏÊ) áñéè. 890/78, - Producto certificato - Reglamento (CEE) n° 890/78, - Certified product - Regulation (EEC) No 890/78, - Prodotto certificato - Regolamento (CEE) n. 890/78, - Gecertificeerd produkt - Verordening (EEG) nr. 890/78, - Produto certificado - Regulamento (CEE) nº 890/78, - Varmennettu tuote - Asetus (ETY) N:o 890/78, - Certifierad produkt - Förordning (EEG) nr 890/78." 2. Korvataan 6 artiklan 3 kohta seuraavasti: "Jäsenvaltioiden on toimitettava komissiolle ennen 1 päivää syyskuuta 1978 luettelo varmentamiskeskuksista ja jokaiselle keskukselle annettu koodinumero. Kreikan, Espanjan, Portugalin ja Itävallan osalta nämä tiedot on toimitettava ennen liittymispäivää seuraavan neljännen kuukauden loppua. Keskusten ja niiden koodinumeroiden luettelo julkaistaan Euroopan yhteisöjen virallisessa lehdessä. Ajantasaistettu luettelo julkaistaan vuosittain." 3. Korvataan 11 artikla seuraavasti: "11 artikla Jäsenvaltioiden on toimitettava komissiolle ennen 1 päivää syyskuuta 1978 luettelo asetuksen (ETY) N:o 1784/77 6 artiklan 1 kohdassa tarkoitetuista tuotantovyöhykkeistä tai -alueista. Kreikan, Espanjan, Portugalin ja Itävallan osalta nämä tiedot on toimitettava ennen liittymispäivää seuraavan neljännen kuukauden loppua." 4. Korvataan liitteissä III oleva 2 kohdan teksti seuraavasti: >TAULUKON PAIKKA> 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 175, 4.8.1971, s. 1 (2) EYVL N:o L 349, 31.12.1994, s. 105 (3) EYVL N:o L 117, 29.4.1978, s. 43 (4) EYVL N:o L 98, 16.4.1994, s. 22